CELEX: 32015D0902
Language: hu
Date: 2015-06-10 00:00:00
Title: A Bizottság (EU) 2015/902 végrehajtási határozata (2015. június 10.) a Lettország által a GGP Italy spa által gyártott fűnyíró gép forgalomba hozatalának megtiltására a 2006/42/EK európai parlamenti és tanácsi irányelvnek megfelelően hozott intézkedésről (az értesítés a C(2015) 3799. számú dokumentummal történt) (EGT-vonatkozású szöveg)

12.6.2015   
            
            
               HU
            
            
               Az Európai Unió Hivatalos Lapja
            
            
               L 147/22
            
         A BIZOTTSÁG (EU) 2015/902 VÉGREHAJTÁSI HATÁROZATA
   (2015. június 10.)
   a Lettország által a GGP Italy spa által gyártott fűnyíró gép forgalomba hozatalának megtiltására a 2006/42/EK európai parlamenti és tanácsi irányelvnek megfelelően hozott intézkedésről
   
      
         (az értesítés a C(2015) 3799. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (1) és különösen annak 11. cikke (3) bekezdésére,
   mivel:
   
               (1)
            
            
               Lettország a GGP Italy spa által gyártott Stiga Collector 35 EL (C350, 297352654/S13) fűnyíró gép forgalomba hozatalának megtiltására hozott intézkedésről tájékoztatta a Bizottságot.
            
         
               (2)
            
            
               A fűnyíró gép a 2006/42/EK irányelvnek megfelelően CE-jelölést viselt.
            
         
               (3)
            
            
               Az intézkedés meghozatalának oka az volt, hogy a fűnyíró gép nem felel meg a 2006/42/EK irányelv I. mellékletének 1.3.8. pontjában (A mozgó részek okozta veszélyek elleni védelem kiválasztása) és 1.4.1. pontjában (A védőburkolatokra és védőberendezésekre vonatkozó általános követelmények) meghatározott alapvető egészségvédelmi és biztonsági követelményeknek, mivel az eszköz hátfala és a kés hegye által leírt körvonal közötti távolság túl kicsi, és ez károsan befolyásolja a gép biztonságos üzemeltetését.
            
         
               (4)
            
            
               Az értesítést a Slovenian Institute of Quality and Metrology (szlovén minőség- és mérésügyi intézet) vizsgálati jelentése kísérte.
            
         
               (5)
            
            
               A Bizottság levélben felkérte a gyártót, hogy tegye meg észrevételeit a lett hatóságok hozta intézkedéssel kapcsolatban. Válaszában a gyártó tájékoztatta a Bizottságot, hogy a terméket önként kivonta a lett piacról.
            
         
               (6)
            
            
               A rendelkezésre álló dokumentáció, valamint az érintett felek által tett észrevételek és intézkedések is alátámasztják, hogy az Stiga Collector 35 EL (C350, 297352654/S13) fűnyíró gép nem felel meg a 2006/42/EK irányelvben meghatározott alapvető egészségvédelmi és biztonsági követelményeknek. Ezért helyénvaló a Lettország által hozott intézkedést indokoltnak tekinteni,
            
         ELFOGADTA EZT A HATÁROZATOT:
   1. cikk
   A Lettország által a GGP Italy spa (via del Lavoro 6, 31033 Castelfranco Veneto, Olaszország) által gyártott Stiga Collector 35 EL (C350, 297352654/S13) fűnyíró gép forgalomba hozatalának megtiltására hozott intézkedés indokolt.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. június 10-én.
      
         
            a Bizottság részéről
         
         Elżbieta BIEŃKOWSKA
         
            a Bizottság tagja
         
      
   
   
      (1)  HL L 157., 2006.6.9., 24. o.